**GIMNAZIJA FRANJE PETRIĆA**

Obala kneza Trpimira 26

23000 Zadar

Zadar, 21. ožujka 2024.g.

**OBRAZLOŽENJE GODIŠNJEG IZVJEŠTAJA O IZVRŠENJU FINANCIJSKOG PLANA ZA 2023.GODINU**

Gimnazija Franje Petrića Zadar obavlja javnu djelatnost sukladno Zakonu o odgoju i obrazovanju u osnovnoj i srednjoj školi.

Škola je pravna osoba upisana u sudski registar u Trgovačkom sudu u Zadru. Upisana je i u Upisnik ustanova srednjeg školstva kojeg vodi Ministarstvo znanosti i obrazovanja, a osnivač joj je Zadarska županija. Upravno tijelo škole je Školski odbor, a ravnateljica poslovni i stručni voditelj.

U školi se izvodi redovna, izborna, dodatna nastava, dopunska nastava i izvannastavne aktivnosti sukladno nastavnom planu i programu, Godišnjem planu i programu rada Škole te Školskom kurikulumu.

Školu pohađa 356 učenika raspoređenih u 16 razrednih odjela i to 8 razrednih odjela prirodoslovno-matematičke gimnazije i 8 razrednih odjela opće gimnazije.

Nastava se odvija u dvije smjene u petodnevnom radnom tjednu.

Godišnji izvještaj o izvršenju financijskog plana Gimnazije Franje Petrića Zadar sastoji se od općeg i posebnog dijela.

Opći dio sastoji se od prihoda i rashoda iskazanih prema ekonomskoj klasifikaciji i prema izvorima financiranja i rashoda iskazanih prema funkcijskoj klasifikaciji.

Posebni dio godišnjeg izvještaja o izvršenju financijskog plana sadrži izvršenje rashoda i izdataka iskazanih po organizacijskoj klasifikaciji, izvorima financiranja i ekonomskoj klasifikaciji raspoređenih u programe koji se sastoje od aktivnosti i projekata.

1. **OPĆI DIO**

**PRIHODI POSLOVANJA**

Prihodi poslovanja za 2023. godinu planirani su u iznosu od 1.043.501,93 eura, a ostvareni su u iznosu od 1.039.499,90eura, što je ostvarenje od 99,62 %, kako je prikazano u tablici 1.

Tablica 1.Usporedba planiranih i ostvarenih prihoda za 2023.godinu

|  |  |  |  |
| --- | --- | --- | --- |
| Prihodi/primici | Planirani prihodi za 2023. | Ostvarenje | % ostvarenja |
| **Prihodi poslovanja** | **1.043.501,93** | **1.039.499,90** | **99,62** |
| Pomoći proračunskim korisnicima iz proračuna koji im nije nadležan | 962.031,48 | 955.748,47 | 99,35 |
| Prihodi od upravnih i administrativnih pristojbi, pristojbi po posebnim propisima i naknada - ostali nespomenuti prihodi | 1.459,95 | 238,89 | 16,36 |
| Donacije od pravnih i fiz.osoba-tekuće donacije | 4.500,00 | 8.003,00 | 177,84 |
| Prihodi iz nadležnog proračuna za financiranje redovne djelatnosti proračunskih korisnika | 75.010,50 | 75.009,54 | 100,00 |
| Ostali prihodi | 500,00 | 500,0,0 | 100,00 |

**Pomoći iz inozemstva i od subjekata unutar općeg proračuna**

Pomoći proračunskim korisnicima iz proračuna koji im nije nadležan ostvarene su u visini od 955.748,47 eura što je 99,35% od plana te 6,79 % više od prethodne godine.

Povećanje u odnosu na prethodnu godinu odnosi se na povećanje osnovice za obračun plaća, povećanje iznosa regresa i privremeni dodatak koji se isplaćuje od lipnja 2023.g.

Doznačena su i sredstva od Ministarstva za besplatne udžbenike za učenike iz Ukrajine**.**

**Prihodi od upravnih i administrativnih pristojbi-ostali nespomenuti prihodi**

Prihodi od upravnih i administrativnih pristojbi, pristojbi po posebnim propisima i naknada - ostali nespomenuti prihodi ostvareni su u visini 238,89 eura što je 16,36 % od plana. Odnose se na prihode od HŠSS za refundaciju dnevnica nastavnicima za odlazak na Državno prvenstvo.

**Donacije od pravnih i fizičkih osoba-tekuće donacije**

Prihodi od tekućih donacija ostvareni su u iznosu 8.003,00 eura što je 177,84% od plana. Odnose se na donacije za maturalnu zabavu u iznosu 6.503,00 eura i donaciju OTP banke za dodjelu nagrade našoj učenici za izvanredne uspjehe na natjecanjima iz matematike u okviru obrazovnog sustava u iznosu 1.500,00 eura.

**Prihodi iz nadležnog proračuna za financiranje redovne djelatnosti proračunskih korisnika**

Prihodi iz nadležnog proračunaostvareni su u visini 75.009,54 eura što je 100% od plana.

Prihodi iz nadležnog proračuna namijenjeni su financiranju materijalnih rashoda škole, za ugovorene obveze koje Škola ima, te za nabavu nefinancijske imovine.

**Ostali prihodi**

Ostali prihodi ostvareni su u visini 500,00 eura što je 100% od plana. Ostali prihodi namijenjeni su za financijsku pomoć našoj učenici za odlazak na Međunarodnu matematičku olimpijadu u Japan.

**RASHODI**

Ukupni rashodi iznose 1.036.099,71 eura, što je 98,90 % od plana te 1,62% više od prethodne godine, kako je prikazano u tablici 2.

Tablica 2.Usporedba planiranih i ostvarenih rashoda u 2023.godini

|  |  |  |  |
| --- | --- | --- | --- |
| Rashodi/izdaci | Planirani rashodi za 2023.g. | Ostvarenje | % ostvarenja |
| **Ukupni rashodi** | **1.047.609,87** | **1.036.099,71** | **98,90** |
| Rashodi za zaposlene | 953.798,94 | 951.096,50 | 99,72 |
| Materijalni rashodi | 86.538,31 | 78.483,29 | 90,69 |
| Financijski rashodi | 35,08 | 35,08 | 100,00 |
| Ostali rashodi | 2.936,60 | 2.936,60 | 100,00 |
| Rashodi za nabavu nefinancijske imovine | 4.300,94 | 3.548,24 | 82,50 |

**Rashodi za zaposlene**

Rashodi za zaposlene izvršeni su iznosu od 951.096,50 eura što je 98,90% plana, a 7,74 % više u odnosu na prethodnu godinu. Obuhvaćaju rashode za plaće zaposlenika, isplatu ostalih prava zaposlenika ugovorenih kolektivnim ugovorom i doprinose na plaće. Povećanje u odnosu na prethodnu godinu odnosi se na povećanje osnovice za obračun plaće, povećanje iznosa regresa i privremeni dodatak koji se isplaćuje od lipnja 2023.g.

**Materijalni rashodi**

Materijalni rashodi izvršeni su u iznosu od 78.483,29 eura što je 90,69% od plana. Obuhvaćaju naknade troškova zaposlenicima, rashode za materijal i energiju, rashode za usluge i ostale nespomenute rashode poslovanja.

Rashodi za prijevoz su malo povećani u odnosu na prethodnu godinu zbog povećanja naknade za prijevoz po prijeđenom kilometru. Rashodi za energiju su smanjeni zbog manje potrošnje lož ulja u 2023.g.

Smanjeni su i rashodi za materijal i dijelove za tekuće i investicijsko održavanje i sitni inventar jer se u ovoj godini manje trošilo sa tih pozicija.

Povećani su rashodi za zdravstvene i veterinarske usluge zbog sistematskog pregleda djelatnika koji je obavljen u 2023.g. i rashodi za računalne usluge su veći za 46,4% u odnosu na prethodnu godinu jer od 1.1.2023. godine koristimo aplikaciju za digitalno uredsko poslovanje.

Rashodi za ostale usluge su 85,6% veći u odnosu na prethodnu godinu, a odnose se na povećanje troškova vezane za organizaciju humanitarnog koncerta koji škola organizira svake godine.

Iskazano je smanjenje na ostalim nespomenutim rashodima poslovanja-Index 52,8 jer u 2023.g. nije bilo isplata troškova sudskih postupaka kod isplate razlike plaće po pravomoćnim sudskim presudama.

**Financijski rashodi**

Financijski rashodi izvršeni su u ukupnom iznosu od 35,08 eura što je 100% od plana, a odnose se na rashode za bankarske usluge za otvaranje i zatvaranje podračuna za humanitarni koncert koji je organizirala Škola i zatezne kamate.

Zabilježeno je veliko odstupanje jer su prošle godine financijski rashodi izvršeni u iznosu 0,04 eura.

**Ostali rashodi**

Ostali rashodi izvršeni su u iznosu od 2.936,60 eura što je 100% plana, a odnose se na rashode tekućih donacija: donacije za dodjelu nagrade našoj učenici za izvanredne uspjehe na natjecanjima iz matematike u okviru obrazovnog sustava u ukupnom iznosu od 2.000,00 eura i donacija od Ministarstva za nabavu zaliha menstrualnih higijenskih potrepština u iznosu 936,60 eura.

**Rashodi za nabavu nefinancijske imovine**

Rashodi za nabavu nefinancijske imovine izvršeni su u iznosu 3.548,24 eura što je 82,50% plana, a odnose se na rashode za nabavu 2 klime i knjiga u školskoj knjižnici.

**REZULTAT POSLOVANJA**

|  |  |  |  |
| --- | --- | --- | --- |
| **IZVOR FINANCIRANJA** | **PRIHOD** | **RASHOD** | **REZULTAT** |
| 110 Opći prihodi i primitci | 4.343,46 | 4.343,46 | 0,00 |
| 31 Vlastiti prihodi | 500,00 | 500,00 | 0,00 |
| 41 Prihodi za posebne namjene - proračunski korisnici | 238,89 | 238,89 | 0,00 |
| 42 Višak/manjak prihoda korisnici | 4.107,94 | 757,99 | 3.349,95 |
| 45-F.P. I dod.udio u por.na dohodak | 70.666,08 | 70.666,08 | 0,00 |
| 51 Pomoći iz državnog proračuna | 955.748,47 | 955.360,29 | 388,18 |
| 54 Pomoći iz inozemstva | 0,00 | 0,00 | 0,00 |
| 61 Donacije - proračunski korisnici | 8.003,00 | 4.233,00 | 3.770,00 |
| **UKUPNO REZULTAT** | **1.043.607,84** | **1.036.099,71** | **7.508,13** |

Iz prethodnih godina prenesen je višak prihoda u iznosu 4.107,94.Ostvareni su prihodi u iznosu 1.039.499,90 eura i rashodi u iznosu 1.036.099,71 eura. Razlika prihoda i rashoda je 3.400,19 eura.

Višak prihoda raspoloživ u sljedećem razdoblju iznosi 7.508,13 eura, a sastoji se od prenesenog viška iz prethodnih godina u iznosu 3.349,95 eura, viška prihoda iz izvora 51 Pomoći iz državnog proračuna u iznosu 388,18 eura i viška prihoda iz izvora 61 Donacije za maturalnu zabavu u iznosu 3.770,00 eura.

1. **POSEBNI DIO**

**Program: 2204-Srednje školstvo-standard**

Ukupni rashodi po ovom programu iznose 1.023.427,01 eura, što je 99,70% od planiranog.

Program obuhvaća različite aktivnosti kao što su:

1. A2204-01 Djelatnost srednjih škola

Aktivnost obuhvaća financiranje redovne djelatnosti škole. Sredstva za financiranje redovne djelatnosti su sredstva iz proračuna Zadarske županije. Sredstva se koriste za podmirenje materijalnih rashoda škole te za ugovorene obveze koje Škola ima.

1. A2204-07 Administracija i upravljanje

Aktivnost obuhvaća isplate plaća, materijalnih prava i ostalih naknada zaposlenima u školi, izvor financiranja je Ministarstvo znanosti i obrazovanja.

Opći ciljevi: Redovito podmirivanje svih troškova za što kvalitetnije i uspješnije odvijanje nastavnog procesa.

Posebni ciljevi: Uspješno i kvalitetno odvijanje nastave uz zadovoljenje svih potrebnih zahtjeva učenika i djelatnika.

Ostvareni ciljevi programa: Sve obveze škola je podmirila pravovremeno. Dotrajala oprema je zamijenjena novom.

Pokazatelji uspješnosti: Zadovoljstvo učenika i nastavnika nastavnim planom i programom.

**Program:2205-Srednje školstvo-iznad standarda**

Ukupni rashodi po ovom programu iznose 12.542,70 eura, što je 67,21% od planiranog.

Program obuhvaća financiranje širih javnih potreba u školstvu, različite aktivnosti kao što su A2205-01 Javne potrebe u prosvjeti, A2205-12 Podizanje kvalitete i standarda u školstvu,A2205-22 Natjecanja i smotre u SŠ,A2205-34 Projekt e-škole,T2205-35 Projektna dokumentacija-javne potrebe u SŠ,A2205-37 Zalihe menstrualnih potrepština.

Ciljevi: Poticanje i vrednovanje učeničkih znanja, vještina i kreativne sposobnosti. Motiviranje učenika za sudjelovanje na različitim sportskim i predmetnim natjecanjima.

**Program:4302-Projekti EU**

Ukupni rashodi za ovaj program iznose 130,00 eur, što je 5,24% od planiranog.

U sklopu ovog programa imamo dva projekta: Samopouzdanje darovitih učenika i Eksperimentiranje, kreativnost i inovativnost u učenju znanosti. Oba projekta su završila i uspješno su provedena. Sredstva planirana za ova dva projekta koja nisu utrošena utrošit će se u 2024.g.

Ravnateljica:

Blanka Pedišić,prof.